Official Journal L 105 , 23/04/1997 P. 0017 - 0020



Il-Ftehim dwar il-kooperazzjoni doganali bejn il-Komunità Ewropea u r-Renju tan-Norveġja IL-KOMUNITÀ EWROPEA, u R-RENJU TAN-NORVEĠJA, MIXTIEQA li jiffaċilitaw it-traffiku bejn il-Komunità u n-Norveġja, WARA LI KKUNSIDRAW li jista' jsir użu aktar ekonomiku mir-riżorsi fil-kontroll tat-traffiku ta' fil-parti l-kbira volum baxx ta' l-oġġetti u tas-sorveljanza tal-fruntiera komuni, WARA LI KKUNSIDRAW li dan jista' jintlaħaq bl-introduzzjoni, rigward ir-relazzjonijiet kummerċjali tagħhom, b'arranġamenti ta' kooperazzjoni doganali li jieħdu l-post ta' l-arranġamenti nazzjonali konklużi bejn ir-Renju tan-Norveġja u r-Repubblika tal-Finlandja, min-naħa l-waħda, u bejn ir-Renju tan-Norveġja u r-Renju ta' l-Isvezja, min-naħa l-oħra, WARA LI KKUNSIDRAW li, minħabba fatturi ġeografiċi, storiċi, soċjali u ekonomiċi, is-sitwazzjoni eċċezzjonali tan-Norveġja tiġġustifika arranġamenti speċjali fil-kamp tal-kooperazzjoni doganali, FTIEHMU KIF ĠEJ: Artikolu 1 Għandha tiġi stabbilita kooperazzjoni doganali bejn il-Komunità Ewropea u r-Renju tan-Norveġja skond id-dispożizzjonijiet iddikjarati hawn taħt. Artikolu 2 1. Il-kooperazzjoni doganali kif ipprovduta bl-Artikolu 1 għandha tapplika fil-postijiet doganalielenkati fl-Appendiċi. 2. L-Appendiċi ma' dan il-Ftehim għandu jagħmel parti integrali minnu. Artikolu 3 1. Fil-postijiet doganaliriferiti fl-Artikolu 2, u taħt il-kondizzjonijiet iddikjarai f'dan il-Ftehim, l-awtoritajiet doganali Norveġiżi għandhom ikunu awtorizzati li jwettqu, għan-nom ta' l-awtoritajiet doganali Finlandiżi u Svediżi, il-kontrolli u l-formalitajiet kollha doganali għall-oġġetti taħt ir-regoli doganali Komunitarji li japplikaw għall-importazzjoni, l-esportazzjoni, it-transitu u tqegħid taħt kull proċedura doganali bejn il-Komunità u n-Norveġja. 2. Ir-regoli riferiti fil-paragrafu 1 għandhom ikunu dawk li japplikaw fil-Komunità f'kull żmien. 3. Il-kontrolli u l-formalitajiet riferiti fil-paragrafu 1 ma jinkludux il-ħlas ta' rifużjonijiet jew l-ammonti l-oħra pprovvduti skond il-politika agrikola komuni. Artikolu 4 L-awtortajiet doganali Norveġiżi għandhom jikkonkudu, ma' l-awtoritajiet doganali Finlandiżi u Svediżi rispettivament, arranġament amministrattiv sabiex jiġi implimentat dan il-Ftehim. Dawn l-arranġamenti għandhom jiġu nnotifikati lill-Kummissjoni tal-Komunitajiet Ewropej. Artikolu 5 L-aġenti Komunitarji jistgħu jwettqu kull kontroll meħtieġ skond id-dispożizzjonijiet li ġejjin: (a) l-Artikolu 18 tar-Regolament tal-Kunsill (KEE, Euratom) Nru 1552/89 tad-29 ta' Mejju 1989 li jimplimenta d-Deċiżjoni 88/376/KEE, Euratom dwar is-sistema tar-riżorsi tal-Komunitajiet infushom [1]; (b) l-Artikoli 8 u 9 tar-Regolament tal-Kunsill (KEE) Nru 729/70 ta' l-21 ta' April 1970 dwar il-finanzjament tal-politika agrikola komuni [2]; (ċ) l-Artikolu 6 tar-Regolament tal-Kunsill (KEE) Nru 595/91 ta' l-4 ta' Marzu 1991 li tirrigwarda l-irregolaritajiet u l-irkupru tas-somom imħallsa ħażin b'konnessjoni mal-finanzjament tal-politika agrikola komuni u l-organizzazzjoni ta' sistema ta' tagħrif f'dan il-kamp u t-tħassir tar-Regolament (KEE) Nru 283/72 [3]; (d) l-Artikolu 188c tat-Trattat li jistabbilixxi l-Komunità Ewropea. Artikolu 6 Ir-Renju tan-Norveġja għandu jaċċetta l-istess obbligi bħall-awtoritajiet doganali ta' l-Istati Membri tal-Komunità fl-eżerċizzju ta' din l-awtorizzazzjoni u b'mod partikolari r-Regolament tal-Kunsill (KEE) Nru 1468/81 tad-19 ta' Mejju 1981 dwar il-għajnuna reċiproka bejn l-awtoritajiet amministrattivi ta' l-Istati Membri u l-kooperazzjoni bejn dawn ta' l-aħħar u l-Kummissjoni sabiex tiġi żgurata l-applikazzjoni korretta tal-liġi dwar materji doganali jew agrikoli [4]. Artikolu 7 1. Huwa hawnhekk stabbilit Kumitat Konġunt biex ikun responsabbli mill-amministrazzjoni ta' dan il-Ftehim u għandu jiżgura l-implimentazzjoni xierqa tiegħu. Għal dan il-għan għandu jagħmel rakkomandazzjonijiet. 2. Bil-għan li dan il-Ftehim jiġi implimentat kif jixraq il-Partijiet Kontrattani għandhom jiskambjaw it-tagħrif u, fuq it-talba ta' kull waħda miż-żewġ Partijiet, għandhom iżommu konsultazzjonijiet fi ħdan il-Kumitat Konġunt. 3. Il-Kumitat Konġunt għandu jadotta r-regoli tiegħu ta' proċedura. Artikolu 8 1. Il-Kumitat Konġunt għandu jkun magħmul mir-rappreżentanti tal-Partijiet Kontrattanti. 2. Il-Kumitat Konġunt għandu jaġixxi bi ftehim reċiproku. Artikolu 9 1. Kull waħda miż-żewġ Partijiet Kontrattanti tista' tiddenunzja dan il-Ftehim billi tinnotifika lill-Parti l-oħra Kontrattanti. Dan il-Ftehim għandu jieqaf milli jibqa' jseħħ tnax-il xahar wara d-data ta' din in-notifika. 2. Fil-każ li d-denunzja tirriżulta minn frodi sostanzjali li tinvolvi r-responsabbiltà min-naħa ta' l-awtoritajiet, u sakemm dan jissemma fin-notifika, il-perjodu ta' tnax-il xahar, riferit fil-paragrafu 1, għandu jitnaqqas għal tliet xhur. Artikolu 10 Dan il-Ftehim għandu japplika, min-naħa l-waħda, għat-territorji li fihom jiġi applikat it-Trattat li jistabbilixxi l-Komunità Ewropea u taħt il-kondizzjonijiet stabbiliti f'dan it-Trattat u, min-naħa l-oħra, għat-territorju tar-Renju tan-Norveġja. Artikolu 11 1. Dan il-Ftehim huwa mfassal f'żewġ kopji fl-ilsien Daniż, Olandiż, Ingliż, Finlandiż, Franċiż, Ġermaniż, Grieg, Taljan, Portugiż, Spanjol, Svediż u Norveġiż, b'kull wieħed minn dawn it-testijiet awtentiku egwalment. 2. Għandu jiġi approvat mill-Partijiet Kontrattanti skond il-proċeduri tagħhom infushom. 3. Dan il-Ftehim għandu jidħol fis-seħħ fl-1 ta' Marzu 1997, sakemm il-Partijiet Kontrattanti ikunu nnotifikaw lil xulxin qabel din id-data illi l-proċeduri meħtieġa għal dan il-għan ikunu ġew ikkompletati. Wara din id-data, dan il-Ftehim għandu jidħol fis-seħħ fl-ewwel jum tat-tielet xahar li jiġi wara din in-notifika. 4. Id-dispożizzjonijiet tal-ftehimijiet bilaterali dwar il-kooperazzjoni doganali konklużi bejn ir-Renju tan-Norveġja u r-Repubblika tal-Finlandja, min-naħa l-waħda, u bejn ir-Renju tan-Norveġja u r-Renju ta' l-Isvezja, min-naħa l-oħra, għandhom, dwar il-materji li jaqgħu taħt il-ġurisdizzjoni Komunitarja, jieqfu milli jkollhom effett mad-dħul fis-seħħ ta' dan il-Ftehim. Hecho en Bruselas, el diez de abril de mil novecientos noventa y siete. Udfærdiget i Bruxelles den tiende april nitten hundrede og syv og halvfems. Geschehen zu Brüssel am zehnten April neunzehnhundertsiebenundneunzig. Έγινε στις Βρυξέλλες, στις δέκα Απριλίου χίλια εννιακόσια ενενήντα επτά. Done at Brussels on the tenth day of April in the year one thousand nine hundred and ninety-seven. Fait à Bruxelles, le dix avril mil neuf cent quatre-vingt-dix-sept. Fatto a Bruxelles, addì dieci aprile millenovecentonovantasette. Gedaan te Brussel, de tiende april negentienhonderd zevenennegentig. Feito em Bruxelas, em dez de Abril de mil novecentos e noventa e sete. Tehty Brysselissä kymmenentenä päivänä huhtikuuta vuonna tuhatyhdeksänsataayhdeksänkymmentäseitsemän. Som skedde i Bryssel den tionde april nittonhundranittiosju. Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaFör Europeiska gemenskapen +++++ TIFF +++++ For Kongeriket Norge +++++ TIFF +++++ [1] ĠU L 155, tas-7.6.1989, p. 1. Regolament kif l-aħħar emendat bir-Regolament (KE, Euratom) Nru 2729/94 (ĠU No L 293, tat-12.11.1994, p. 5). [2] ĠU L 94, tat-28.4.1970, p. 13. Regolament kif l-aħħar emendat bir-Regolament (KE) Nru 1287/95 (ĠU L 125, tat-8.6.1995, p. 1). [3] ĠU L 67, ta' l-14.3.1991, p. 11. [4] ĠU L 144, tat-2.6.1981, p. 1. Regolament kif emendat bir-Regolament (KEE) Nru 945/87 (ĠU L 90, tat-2.4.1987, p. 3). -------------------------------------------------- L-APPENDIĊI IL-POSTIJIET TAD-DWANA RIFERITI FL-ARTIKOLU 2 1. Il-postijiet tad-dwana bejn in-Norveġja u l-Isvezja 1.1. Il-postijiet lokati fit-territorju Norveġiż - Junkerdal - Ørje - Østby - Svinesund - Vauldalen 1.2. Il-postijiet lokati fit-territorju Svediż - Åsnes - Bjørnfjell/Narvik [1] 2. Il-postijiet doganalibejn in-Norveġja u l-Finlandja 2.1. Il-postijiet lokati fit-territorju Norveġiż - Neiden - Polmak 2.2. Il-postijiet lokati fit-territorju Finlandiż - Kilpisjärvi - Kivilompolo - Karigasniemi - Utsjoki [1] Lokati fit-territorju Norveġiż --------------------------------------------------